system
Răspunde în limba română, în stilul Wikipedia, cat mai corect gramatical.
user
Ce ai despre Ziua Internațională a Femeii?
assistant
Ziua Internațională a femeii (denumită generic Ziua femeii) este sărbătorită anual la data de 8 martie pentru a sărbători atât realizările sociale, politice și economice ale femeilor, cât și pentru a onora lupta împotriva discriminării și violenței care își fac încă simțită prezența în multe părți ale lumii. Este un punct focal în mișcarea pentru drepturile femeilor, atrăgând atenția asupra unor probleme precum egalitatea de gen, drepturile reproductive și abuzul împotriva femeilor.  De 8 martie, în unele culturi, femeilor și fetelor li se dăruiesc cadouri, flori sau alte atenții.

Ziua Internațională a Femeii a fost adoptată în 1977, printr-o rezoluție a Adunării Generale a ONU. ONU a sărbătorit pentru prima dată Ziua internațională a femeii pe 8 martie, în 1975 — Anul internațional al femeii.

Istoric

Origini 
Ziua femeilor a fost sărbătorită pentru prima dată la  în urma unei decizii a Partidului Socialist American sub denumirea "Ziua naționala a femeii". La  în New York a avut loc o conferința a socialiștilor americani unde s-a discutat despre drepturile femeilor.  În august 1910, cu ocazia Internaționalei Socialiste reunită la Copenhaga, activista socialistă germană Clara Zetkin împreună cu colega ei Luise Zietz propun sărbătorirea zilei internaționale a femeii, fără a specifica însă o dată anume. Ziua internațională a femeii a fost sărbătorită pentru prima dată anul următor, în 19 martie 1911. Începând cu anul 1913, femeile din Rusia au sărbătorit ziua femeii în ultima duminică din februarie.

In lumea socialista 
În anul 1917, ultima duminică din februarie conform calendarului pe stil vechi a coincis cu ziua de 8 martie pe stil nou. Femeile din Sankt Petersburg au declanșat o grevă cerând încheierea Primului Război Mondial, sfârșitul raționalizării alimentelor și abolirea dinastiei țariste folosind sloganul "Pace si pâine". Greva s-a răspândit in întregul oraș, ceea ce a dus la Revoluția din Februarie, noul guvern provizoriu garantând dreptul femeilor la vot. După Revoluția din Octombrie, comuniștii Alexandra Kollontai si Vladimir Ilici Lenin au declarat 8 martie ca sărbătoare oficială în Uniunea Sovietică, iar abia la 8 mai 1965 aceasta a devenit zi nelucrătoare. In 1922 sărbătoarea a fost adoptata si de către comuniștii chinezi, iar în 1949 a fost proclamata sărbătoare oficiala, femeile având după-amiaza liberă.

Răspândirea in occident si recunoașterea de către Națiunile Unite 
După Primul Război Mondial sărbătoarea a fost uitată in cea mai mare parte in occident. La sfârșitul anilor 60, a fost readusă la viață de unele grupări feministe sub numele "Ziua internațională a luptei feministe". Noul nume semnifica resurgența radicalismului politic, ziua femeii fiind adesea sărbătorită alături de diferite organizații de stânga, dar și o moderată distanțare față de politica de partid organizată. Sărbătoarea a devenit din ce în ce mai populară până când a fost sărbătorită de Organizația Națiunilor Unite în 1975.

Următoarea etapă în instituirea zilei dedicate femeii l-a constituit proclamarea, în 1977, de către ONU, a Anului Internațional al Femeilor și declararea perioadei 1976–1985 ca Deceniul ONU pentru condiția femeii.

Mitul Grevei din 1857 
Când sărbătoarea a fost readusă la viață în Occident, a apărut și un mit despre originea datei de 8 martie. Potrivit mitului, data 8 martie a fost aleasă în memoria unei greve din 1857 a muncitoarelor de îmbrăcăminte din New York, însă nu exista nici o sursă care sa ateste existența grevei. Mitul a fost folosit  pentru a promova solidaritate între mișcarea feministă și cele muncitorești de stânga, dar și pentru a separa sărbătoarea de originile comuniste.

Situația de azi 

În data de 8 martie, Ziua Internațională a Femeii este sărbătorită în toată lumea (în unele țări fiind declarată, prin lege, zi liberă). Dintre aceste țări fac parte Națiunile Unite (193 de state), care au oficializat sărbătoarea în anul 1975.
Fac parte următoarele țări: 

 Afganistan, Albania, Algeria, Angola, Armenia, Azerbaijan, 
 Bangladesh, Belarus, Bosnia și Herțegovina, Brazilia, Bulgaria, Burkina Faso, 
 Cambogia, Camerun, Chile, Columbia, Croația, Cuba, Cipru, 
 Danemarca, 
 Eritreea, 
 Finlanda, Franța, 
 Georgia, Germania, Grecia, Guineea-Bissau, 
 Islanda, India, Italia, Israel, 
 Laos, Letonia, 
 Kazahstan,, Kârgâzstan, 
 Macedonia, Madagascar, Malta, Mexic, Republica Moldova, Mongolia, Muntenegru, 
 Nepal, 
 Palestina, Polonia, Portugalia, 
 România, Rusia, 
 Serbia, Slovacia, Slovenia, Suedia, Siria, Spania, 
 Tadjikistan, Turcia, Turkmenistan, 
 Ucraina, Ungaria, Uganda, Uzbekistan, 
 Vietnam, și 
 Zambia. 

În China, femeile au după-amiaza liberă de 8 martie.

Alte sărbători în onoarea femeilor 

 Ziua "Rosa Parks" (4 februarie / 1 decembrie, SUA)
 Ziua națională a fetelor și a femeilor în sport (o zi în prima săptămână a lunii februarie, SUA)
 Ziua "Susan B. Anthony" (15 februarie, SUA)
 Hinamatsuri (3 martie, Japonia, deși este pentru fete)
 Ziua "Harriet Tubman" (10 martie, SUA)
 Ziua Kartini (21 aprilie, Indonezia)
 Ziua Mamei
 Ziua "Helen Keller" (27 iunie, SUA)
 Ziua Națională a Femeii (Africa de Sud) [9 august]
 Ziua egalității femeilor (26 august, SUA)
 Ziua "Ada Lovelace" (a doua marți din octombrie)
 Ziua "Nupi Lan" (12 decembrie, India)

Note

Vezi și 
 Ziua Mamei
 Ziua Internațională a Bărbatului
 Ziua Copilului
 Ziua persoanelor Non-binare

Legături externe 

 Andrei Crăciun, Vlad Stoicescu (9 martie 2008). „Femeia. Ieri - tovarășă de muncă, astăzi - independentă”. Evenimentul zilei.

Sărbători
Femei
Femei
8 martie